Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Jeg vil her vise til debatten i Odelstinget, der Kristelig Folkeparti stemte imot hele loven. Vi var eneste parti som stemte imot å endre bestemmelsene om helligdagsfredning, så vi finner ingen grunn til å ta det opp igjen her nå, men viser altså bare til debatten i Odelstinget.
Flere har ikke bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Jeg vil vise til debatten i Odelstinget omkring denne viktige saken, som dreier seg om tiltak mot dyresjukdommer. Det har også vært en diskusjon i Odelstinget om å utvide avgiftsgrunnlaget til å omfatte andre dyr enn de som ligger inne i dag, nemlig hund og katt. På bakgrunn av de synspunktene som vi i Fremskrittspartiet og Høyre hadde i Odelstinget, vil jeg fremme følgende forslag: «Odelstingets vedtak bifalles ikke. Lagtingets anmerkning: Ny § 16 a første ledd antas å burde utgå.» Vi vil altså ikke innføre en slik avgift.
Representanten Vidar Kleppe har på vegne av Fremskrittspartiet og Høyre fremsatt det forslag han nå har referert. Presidenten finner å ville gjøre oppmerksom på at dette forslag er innlevert kl. 10.15. I den forbindelse er det naturlig å referere til § 30 i Stortingets forretningsorden, hvor det bl.a. heter: «Dersom et forslag vedrørende lovbehandling som fremsettes i Lagtinget, ikke er forhåndsvarslet ved innlevering til presidenten gjennom Stortingets kontor senest kl. 09.00 den dag saken skal behandles i Lagtinget, kan presidenten eller 1/5 av de medlemmer som er til stede, motsette seg avstemning over forslaget.» Under henvisning til at Stortinget nå har en rimelig hektisk arbeidssituasjon, finner presidenten å kunne anbefale at forslaget tas opp til behandling. – Ingen har motsatt seg dette.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.